אסף טוכמאייר

אסף (אסי) טוכמאייר (נולד ב-9 במרץ 1970) הוא איש עסקים ויזם נדל"ן ישראלי, מבעלי השליטה בחברת הנדל"ן הישראלית ישראל קנדה.

ביוגרפיה
אסף טוכמאייר נולד בפתח תקווה וגדל ברעננה. לאחר לימודיו בתיכון אוסטרובסקי, הוא התגייס לצה"ל, שם שירת בגיס 441.

לאחר השירות הצבאי החל לעבוד יחד עם חברו מהתיכון ברק רוזן כסוכן נדל"ן. ב-1995 פתחו משרד תיווך וחברה המתמחה ברכישת אדמות חקלאיות שעדיין לא קיבלו אישור לשינוי ייעוד לבנייה למגורים ומסחר. ב-1998 החלו לבצע עסקאות נדל"ן בקנדה, והקימו חברת נדל"ן בשם קנדה ישראל. ב-2006 רכשו את חברת פאנגיאה נדל"ן שנסחרת בבורסה לניירות ערך בתל אביב ובהמשך שינו את שמה לישראל קנדה. בפברואר 2018 הצטרפה ישראל קנדה למדד ת"א 125. החברה מתמחה בפרויקטים של בניית מגדלי יוקרה ומשרדים רבי קומות, כדוגמת מגדל W ומגדלי בלו בתל אביב.

ב-2011 מונה טוכמאייר, חובב טניס, ליו"ר איגוד הטניס בישראל ובהמשך גם התמנה לחבר הוועד האולימפי בישראל.

ב-2013 מונה טוכמאייר לקונסול כבוד של הרפובליקה הדומיניקנית. 

טוכמאייר מתגורר בכפר שמריהו, נשוי ואב לשלושה.

קישורים חיצוניים 
 מידע אודות אסף טוכמאייר באתר ישראל קנדה 
 
 אסף טוכמאייר באתר הוועד האולימפי בישראל
 
 אסף טוכמאייר ברשת החברתית LinkedIn

הערות שוליים

אנשי עסקים ישראלים
יזמי נדל"ן ישראלים
אנשי הוועד האולימפי בישראל
קונסולים של כבוד במדינת ישראל
בוגרי תיכון אוסטרובסקי
כפר שמריהו: אישים
ישראלים שנולדו ב-1970